Document ID: 32010R1120

REGULAMENTUL (UE) NR. 1120/2010 AL COMISIEI
din 2 decembrie 2010
privind autorizarea Pediococcus acidilactici CNCM MA 18/5M ca aditiv furajer pentru purceii înțărcați (titularul autorizației Lallemand SAS)
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
întrucât:
(1)
Regulamentul (CE) nr. 1831/2003 prevede autorizarea utilizării aditivilor destinați hranei animalelor și prezintă motivele și procedurile de acordare a unei astfel de autorizații.
(2)
În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului menționat în anexa la prezentul regulament. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
(3)
Cererea se referă la autorizarea Pediococcus acidilactici CNCM MA 18/5M ca aditiv furajer pentru purceii înțărcați, în vederea clasificării în categoria „aditivi zootehnici”.
(4)
Utilizarea Pediococcus acidilactici CNCM MA 18/5M a fost autorizată pe termen nelimitat în cazul puilor pentru îngrășare prin Regulamentul (CE) nr. 1200/2005 al Comisiei (2) și în cazul porcilor pentru îngrășare prin Regulamentul (CE) nr. 2036/2005 al Comisiei (3) și al salmonidelor și creveților prin Regulamentul (CE) nr. 911/2009 al Comisiei (4) pentru o perioadă de zece ani.
(5)
Au fost furnizate date noi în sprijinul cererii de autorizare a preparatului pentru purceii înțărcați. În avizul său din 23 iunie 2010 (5), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, Pediococcus acidilactici CNCM MA 18/5M nu are efecte nocive asupra sănătății animalelor, a sănătății oamenilor sau asupra mediului și că utilizarea acestuia a însemnat o îmbunătățire semnificativă în ceea ce privește creșterea în greutate sau eficiența hranei în cazul speciilor vizate. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
(6)
Evaluarea Pediococcus acidilactici CNCM MA 18/5M arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
(7)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Preparatul specificat în anexă, care aparține categoriei „aditivi zootehnici” și grupului funcțional „stabilizatori ai florei intestinale”, se autorizează ca aditiv pentru hrana animalelor în condițiile menționate în anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 decembrie 2010.

Labels: 0
3
17
6